Държавен вестник, бр. 22, 2017 г., стр. 53

БРОЙ  22	
Д Ъ Р Ж А В Е Н  В Е С Т Н И К 	
СТР.  53  
2. за томбола – при томболата печалбите 
могат да бъдат само предметни, като стой-
ността им не може да бъде по-малко от 50 
на сто от общата стойност на всички билети, 
фишове, талони или други удостоверителни 
знаци за участие в томболата;
3. за числова лотарийна игра, с изклю-
чение на лото игрите и техните разновид-
ности – най-малко 50 на сто от стойността 
на постъпленията от игрите се разпределя 
между участниците под формата на печалби;
4. за моментна лотария – стойността на 
паричните и предметните печалби не може 
да бъде по-малко от 50 на сто от общата 
стойност на талоните.
(3) Изплащането на печалби до 5000 лв. 
се допуска в брой. Изплащането на печалби 
над 5000 лв. се извършва задължително по 
банков път.
(4) Разпоредбата на ал. 1 не се прилага за 
организатори на онлайн залагания, за които 
всички плащания, свързани със залагане и 
изплащане на печалби, се осъществяват по 
безкасов път в съответствие с чл. 47б ЗХ. 
(5) Организаторът на лотарийни игри е 
длъжен в определения срок и по реда, вписан 
в утвърдените му от ДКХ игрални условия 
и правила, да изплати паричната печалба 
и/или да даде предметната награда на фи-
зическото лице, предоставило му фишове, 
билети или други удостоверителни знаци 
за потвърждаване на печалбата, която те 
материализират.
Раздел ІІІ
Спорове
Чл. 10. (1) Спорове, възникнали при или 
по повод на провеждане и участие в лота-
рийните игри, се решават от организатора 
след възникване на спора.
(2) Когато възникналият спор не се раз-
реши от организатора, се изготвя протокол, 
в който се вписват:
1. предмет на спора, когато се отнася до 
провеждане или участие в игра;
2. имена и телефонен номер за връзка на 
участника в играта и данни на организатора, 
отговорен за провеждането є;
3. подписи на организатора и участника 
в играта; не се прилага за организатори на 
онлайн залагания;
4. дата на съставяне.
(3) В случай че участникът в играта не 
съдейства или откаже да предостави имена и 
телефонен номер за връзка или да подпише 
протокола по ал. 2, същият се подписва от 
представител на организатора, чиито имена 
и точен адрес се вписват в протокола.
(4) В 7-дневен срок от изготвянето на 
протокола организаторът на игрите е длъжен 
да изпрати копие от него до ДКХ.
(5) В 7-дневен срок от уведомяването 
участникът, чиито интереси са засегнати при 
възникналия спор, може да подаде писмено 
оплакване до ДКХ, като приложи всички 
относими доказателства. 
Заключителна разпоредба
Параграф единствен. Тези Общи играл-
ни условия и правила за организиране на 
лотарийни игри са приети на заседание на 
ДКХ на 24.02.2017 г. с протокол № 000030-
2117 на основание чл. 22, ал. 1, т. 4 ЗХ и 
влизат в сила в деня на обнародването им 
в „Държавен вестник“.
Председател: 
Огнемир Митев
1790
ОБЩИ ИГРАЛНИ УСЛОВИЯ 
И ПРАВИЛА 
за организиране на игри със залагания 
върху резултати от спортни състезания и 
надбягвания с коне и кучета
Раздел І
Общи положения
Чл. 1. С тези общи игрални условия и 
правила се регламентират минималните 
изисквания, които се спазват при организи-
рането на игри със залагания върху резул-
тати от спортни състезания и надбягвания 
с коне и кучета.
Чл. 2. Организаторите на игри със залага-
ния върху резултати от спортни състезания 
и надбягвания с коне и кучета са длъжни 
да спазват тези общи игрални условия и 
правила, включително и при изготвяне на 
съответните правила, които представят за 
утвърждаване от Държавната комисия по 
хазарта (ДКХ) по чл. 22, ал. 1, т. 11 от За-
кона за хазарта (ЗХ).
Раздел ІІ
Общи изисквания 
Чл. 3. (1) Организаторите на игри със 
залагания върху резултати от спортни със-
тезания и надбягвания с коне и кучета са 
длъжни да публикуват на интернет страни-
цата си утвърдените им от ДКХ по реда на 
чл. 22, ал. 1, т. 11 ЗХ индивидуални правила.
(2) При офлайн организиране на игри 
със залагания върху резултати от спортни 
състезания и надбягвания с коне и кучета 
организаторът е длъжен да постави на видно 
място във всеки пункт за залози:
1. утвърдените му от ДКХ по реда на 
чл. 22, ал. 1, т. 11 ЗХ индивидуални правила;
2. информационна табела, съдържаща 
най-малко следната информация – иденти-